पंडित दीनदयाल उपाध्याय जी ने एक लेखक के रूप में अनेक पुस्तकें लिखीं। जिनमे दो योजनाएँ ,राजनीतिक डायरी, भारतीय अर्थनीति का अवमूल्यन , सम्राट चन्द्रगुप्त , जगद्गुरु शंकराचार्य, एकात्म मानववाद और राष्ट्र जीवन की दिशा प्रमुख रूप से थी। कहा जाता है कि उन्होंने चन्द्रगुप्त नाटक केवल एक ही बैठक में लिख डाला था। कहा जाए तो पंडित दीनदयाल उपाध्याय विलक्षण बुद्धि, सरल व्यक्तित्व के धनी थे। उनकी नेतृत्व क्षमता भी कमाल की थी। पंडित दीनदयाल उपाध्याय जी भारत माता को राष्ट्रीयता का आधार मानते थे। वो कहते थे कि हमारी राष्ट्रीयता का आधार भारत माता हैं, केवल भारत ही नहीं. माता शब्द हटा दीजिये तो भारत केवल जमीन का टुकड़ा मात्र बनकर रह जायेगा। इससे उनकी राष्ट्रवादी और हिंदुत्व विचारधारा झलकती थी। पंडित दीनदयाल उपाध्याय जी व्यक्तिवाद, लोकतंत्र, समाजवाद, साम्यवाद और पूंजीवाद को पश्चिमी अवधारणा मानते थे। कहा जाए तो इनको भौतिकवादी विचारधाराओं का स्वरुप मानते थे।